Vertebrae cervicales

Vertebrae cervicalesFederative Committee on Anatomical Terminology, Terminologia Anatomica (Stutgardiae: Thieme, 1998). sunt septem vertebrae regionum cervicalium, super quas cranium, sub quibus vertebrae thoracales. Quisque vertebra cervicalis numerum suum habet, videlicet C I—C VII, C I proxima ad cranium, C VII a cranio distantissima. 

Vertebra cervicalis prima atlas, secunda axis appellatur. 

Non raro, imprimis provecta in aetate, vertebrae cervicales locus morborum degenerativorum sunt. Praeterea deformitates et traumata functionem columnae cervicalis dolorose inhibere possunt.

 Contextus: Corpus, collum, columna vertebralis cervicalis 
Vertebrae cervicales sunt partes ossea columnae vertebralis cervicalis. Columna vertebralis cervicalis ipsa est pars et columnae vertebralis superioris et colli. Collum ipsum est pars superior trunci corporis, quae truncum cum capite coniungit.

 Anatomia macroscopica 
 Vertebra C1 (atlas) 

Sub ossium aspectu vertebra cervicalis prima columnam vertebram cum cranii osse occipitali (occipite) connectit.

 Vertebra C2 (axis) 

Vertebrae cervicali secundae conspicuus dens axis est, quo axis formatur, quae rotationem capitis dextrorsum sinistrorum permittit.

 Vertebra C7 (vertebra prominens) 
Processus spinosus vertebrae cervicalis septimae conspicue longus apparet, ut facile in linea media posteriori (in dorsi medio), inter umeros animadverti potest.  

 Motus vertebrarum cervicalium 
Summa omnium vertebrarum cervicalium est: 
 Flexio / Extensio: 80-90° / 0° / 70°
 Rotatio (dextroversio, sinistroversio): 90° / 0° / 90°
 Lateroflexio: 20-45° / 0° / 20-45°
Motus sane inter vertebras cervicales non uniformes distribuuntur:
 Inter atlantem (C1) et occiput solum flexio et extensio observantur, flexio / extensio: 15-20° / 0° / 15-20°

 Anatomia topograpica 
Vertebrae cervicales relationes extrorsum ad praecipue diversa ligamenta et musculos, introrsum ad medullam spinalem, et inter se ad discos intervertebrales habent. 

 Mala et morbi vertebrarum cervicalium 
Inter mala et morbi vertebrarum cervicalium deformitates et degeneratio et traumata occurrant.
 Mala degenerativa (spondyloses) 
Spondylosis cervicalis ad commutationem degenerativam cuiusvis causae refert. Saepe aegroti dolores colli queruntur.

 Pinacotheca 

 Collum
 Columna vertebralis
 FCAT: A02.2.02.001

 Notae 

 Bibliographia 
 Waxenbaum J. A., Reddy V, Futterman B.: Anatomy, Back, Thoracic Vertebrae (StatPearls) 

Categoria:Ossa